Geen Protea in ‘Wisden’ se toetsspanMarnus Labuschagne vier ’n honderdtal op die Gabba. Foto: Patrick Hamilton/AFP. Wisden, die gesaghebbende krieketpubliksasie, het sy toetsspan bekendgemaak. Spelers se huidige spelpeil sowel as hul loopbaanrekord is in ag geneem toe die span aanmekaargeslaan is. Volgens Wisden sal dié groep spelers op enige kolfblad gedugte teenstanders wees. Maar ondanks Aiden Markram se heldedade in Pakistan, Anrich Nortjé se onbetwisbare vuur en aggressie en Quinton de Kock se kolfherlewing in die Wes-Indiese Eilande, is daar nie ’n enkele Suid-Afrikaner in die elftal nie. Klerksdorp word egter verteenwoordig danksy Marnus Labuschagne se teenwoordigheid. Daar is uiteindelik vier Indiese spelers, drie Australiërs, twee Engelsmanne, ’n Nieu-Seelander en ’n Pakistanse speler gekies. Volgens die jongste toetsranglys is die Proteas tans die sesde beste span ter wêreld. Wisden se toetsspan: